«የደም ባታሊዮን» እያለ ራሱን የሚጠራው የታጣቂ እስላማውያን ቡድን፤ አልጀሪያ ውስጥ የተጠቀሰውን እርምጃ የወሰደው፤ ፈረንሳይ ወደ ማሊ ጦር በማዝመት በአየርም በየብስም ውስጥ የማጥቃት እርምጃ መውሰዷን በመቃወም መሆኑን አስታውቋል። በሰሐራ ምድረበዳ ከምዕራብ እስከምሥራቅ የተለያዩ አገሮች ዜጎች የሆኑ ታጣቂዎች ተባብረው መነሳታቸውን ፤ የአፍሪቃና የምዕራባውያን መንግሥታት ሲያስገነዝቡ መቆየታቸው አይታበልም። ከተገደሉት 11 አጋቾች መካከል፤ አልጀሪያውያኑ 2 ብቻ ናቸው ፤ ከተገደሉት መካከል አንደኛው የአጥቂው ቡድን መሪ ነበር ተብሏል። ከተገደሉት አጋቾች መካከል፤ 3 ቱ ግብጻውያን፤ 2ቱ ቱኒሲያውያን፣ 2ቱ ሊቢያውያን፤ አንድ የማሊ፤ እንዲሁም አንድ የፈረንሳይ ዜጋ እንደነበሩ ታውቋል። ከአልጀርስ ዘግየት ብሎ በደረሰን ዜና መሠረት ከ 30 በላይ ከሚሆኑት ታጣቂዎች 18ቱ ተገድለዋል። በደቡብ አልጀሪያ የተፈጸመውን ድርጊት አስመልክተው የፈረንሳዩ ፕሬዚዳንት ፍራንሷ ዖላንድ፣